Vsebina

# Povezava JDBC

Določa možnosti za dostop do zbirke podatkov JDBC.

## Primeri JDBC

Razred gonilnikov JDBC lahko uporabite pri povezavi z zbirko podatkov JDBC v LibreOffice. Razred gonilnikov dobavlja izdelovalec programa zbirke podatkov. Primera zbirk podatkov JDBC sta Oracle in MySQL.

Razrede gonilnikov dodate LibreOffice v LibreOffice – Nastavitve Orodja – Možnosti – LibreOffice – Napredno.

### Zbirka podatkov Oracle

Gonilnik JDBC lahko uporabite pri dostopu do zbirke podatkov Oracle iz Solarisa ali Linuxa. Pri dostopu do zbirke podatkov Oracle iz operacijskega sistema Windows pa potrebujete gonilnik ODBC.

Na sistemih UNIX zagotovite, da je odjemalec zbirk podatkov Oracle nameščen s podporo za JDBC. Razred gonilnikov JDBC za odjemalca Oracle različice 8.x za sistem Solaris je na voljo v mapi <odjemalec za Oracle>/product/jdbc/lib/classes111.zip. Zadnjo različico lahko prenesete s spletne strani Oracle.

Vnesite mesto strežnika zbirke podatkov Oracle v okno URL vira podatkov. Skladnja URL-ja je odvisna od vrste zbirke podatkov. Za več informacij preglejte dokumentacijo, ki je priložena gonilniku JDBC.

Za zbirko podatkov Oracle je skladnja URL-ja naslednja:

oracle:thin:@ime_gostitelja:vrata:ime_zbirke_podatkov

- ime_gostitelja je ime računalnika, ki poganja zbirko podatkov Oracle. Ime gostitelja lahko zamenjate tudi s strežnikovim naslovom IP.

- vrata so vrata, na katera se odzove zbirka podatkov Oracle. Za pravilni naslov vrat vprašajte skrbnika svoje zbirke podatkov.

- ime_zbirke_podatkov je ime zbirke podatkov Oracle. Za pravilno ime zbirke podatkov vprašajte skrbnika svoje zbirke podatkov.

### Zbirka podatkov MySQL

Gonilnik za zbirko podatkov MySQL je na voljo na spletni strani MySQL.

Skladnja za zbirko podatkov MySQL je:

mysql://ime_gostitelja:vrata/ime_zbirke_podatkov

- ime_gostitelja je ime računalnika, ki poganja zbirko podatkov MySQL. Ime gostitelja lahko zamenjate s strežnikovim naslovom IP.

- vrata so privzeta vrata za zbirko podatkov MySQL, to je 3306.

- ime_zbirke_podatkov je ime zbirke podatkov.

## URL vira podatkov

Vnesite naslov URL zbirke podatkov. Za gonilnik JDBC zbirke podatkov MySQL ga npr. vnesite v obliki »mysql://<Imestrežnika>/<ime zbirke podatkov>«. Za več informacij o gonilniku JDBC preglejte dokumentacijo, priloženo gonilniku.

## Razred gonilnikov JDBC

Vnesite ime gonilnika JDBC.

Preden lahko uporabite gonilnik JDBC, morate dodati njegovo pot do razredov. Izberite LibreOffice – Nastavitve Orodja – Možnosti – LibreOffice- Napredno in kliknite gumb Pot do razredov. Ko dodate pot, ponovno zaženite LibreOffice.

## Preizkusi razred

Preizkusi povezavo s trenutnimi nastavitvami.

Overjanje

Čarovnik za zbirke podatkov