Vsebina

# Varnost

Določa možnosti gesla za trenutni dokument.

Za dostop do tega ukaza ...

Izberite Datoteka – Lastnosti – zavihek Varnost.

### Odpri datoteko samo za branje

Izberite, če želite dovoliti odpiranje dokumenta le v načinu, ki je samo za branje.

Ta možnost skupne rabe datoteke varuje dokument pred nenamernimi spremembami. Še vedno lahko uredite kopijo dokumenta in jo shranite pod enakim imenom kot izvirnik.

### Beleži spremembe

Izberite, če želite omogočiti beleženje sprememb. Ta ukaz je enak kot Uredi – Sledi spremembam – Beleži.

Če želite beleženje zaščititi z geslom, kliknite Zaščiti in vnesite geslo. Drugi uporabniki tega dokumenta lahko uveljavijo svoje spremembe, vendar brez gesla ne morejo onemogočiti beleženja sprememb.

### Zaščiti / Odstrani zaščito

Stanje beleženja sprememb zaščiti z geslom. Če je trenutni dokument zaščiten pred beleženjem sprememb, na gumbu piše Odstrani zaščito. Če želite zaščito onemogočiti, kliknite Odstrani zaščito in vnesite pravilno geslo.