Vsebina

# Izjeme

Navedite okrajšave ali kombinacije črk, ki naj jih LibreOffice ne popravlja samodejno.

Izjeme, ki jih navedete, so odvisne od trenutnih jezikovnih nastavitev. Če želite, lahko z izbiro drugega jezika v polju Zamenjave in izjeme za jezik spremenite jezikovne nastavitve.

Za dostop do tega ukaza ...

Izberite Orodja – Samopopravki – Možnosti samopopravkov – zavihek Izjeme.

## Zamenjave in izjeme za jezik:

Izberite jezik, za katerega želite ustvariti ali urediti pravila za zamenjavo. LibreOffice najprej preišče izjeme, ki ste jih določili za jezik na trenutnem položaju kazalke v dokumentu, nato pa preišče preostale jezike.

## Okrajšave (brez naknadnih velikih črk)

Vnesite okrajšavo, ki ji sledi pika, nato pa kliknite Nov. S tem onemogočite LibreOffice, da bi samodejno zapisal prvo črko v besedi, ki sledi piki na koncu okrajšave, z veliko začetnico.

Prikaže se seznam okrajšav, ki niso samodejno popravljene. Če želite s seznama izbrisati nek element, ga izberite, nato pa kliknite Izbriši.

## Besede z DVema VElikima ZAčetnicama ali z mALO zAČETNICO

Vnesite besedo ali okrajšavo, ki se začne z dvema velikima črkama ali z malo začetnico, česar ne želite, da LibreOffice zamenja z veliko začetnico. Vnesite npr. PC, če želite LibreOffice onemogočiti, da spremeni PC v Pc. Vnesite eKnjiga, da spremenite samodejno spremembo v Eknjiga

Prikaže se seznam besed ali okrajšav, ki se začnejo z dvema velikima začetnicama ali z malo začetnico in niso samodejno popravljene. Vse besede, ki se začnejo z dvema velikima začetnicama ali z malo začetnico, so navedene v tem polju. Če želite s seznama izbrisati element, ga izberite, nato pa kliknite Izbriši.

### Nov

Trenutnemu seznamu izjem se doda trenutni vnos.

### Izbriši

Izbriše izbrani element ali elemente brez zahteve po potrditvi.

### Samodejno vključi

Ustreznemu seznamu izjem samodejno doda okrajšave ali besede, ki se začnejo z dvema velikima začetnicama, če samopopravek takoj razveljavite s pritiskom kombinacije tipk Cmd krmilka+Z.

Ta funkcija deluje le, če je izbrana možnost Popravi DVe VEliki ZAčetnici ali možnost Vsako poved začni z veliko začetnico v stolpcu [V] na zavihku Možnosti v tem pogovornem oknu ter je omogočena možnost Orodja – Samopopravki – Med vnašanjem.

### Gumbi pogovornega okna

#### Ponastavi

Ponastavi spremenjene vrednosti nazaj na privzete vrednosti zavihka.

#### Prekliči

Zapre pogovorno okno in opusti vse spremembe.

#### V redu

Shrani vse spremembe in zapre pogovorno okno.