Vsebina

# Splošno

Vsebuje osnovne informacije o trenutni datoteki.

Za dostop do tega ukaza ...

Izberite Datoteka – Lastnosti – zavihek Splošno.

## Datoteka

Prikaže ime datoteke.

## Vrsta

Prikaže vrsto datoteke za trenutni dokument.

## Mesto

Prikaže pot do mape in ime mape, kjer je shranjena datoteka.

## Velikost

Prikaže velikost trenutnega dokumenta v bajtih.

## Ustvarjeno

Prikaže avtorja, datum in čas, ko je bila datoteka prvič shranjena.

## Spremenjeno

Prikaže avtorja, datum in čas, ko je bila datoteka zadnjič shranjena v LibreOffice obliki zapisa datoteke.

## Predloga

Prikaže predlogo, s katero je bila datoteka ustvarjena.

## Digitalno podpisano

Prikaže datum in čas, ko je bila datoteka zadnjič podpisana, kot tudi ime avtorja, ki je podpisal dokument.

## Digitalni podpisi

Odpre pogovorno okno Digitalni podpisi, v katerem lahko upravljate z digitalnimi podpisi za trenutni dokument.

## Nazadnje natisnjeno

Prikaže uporabniško ime, datum in čas, ko je bila datoteka zadnjič natisnjena.

Po zaključku tiskanja je potrebno shraniti dokument, da shrani podatke o tem, kdaj je bil dokument nazadnje natisnjen. Če dokumenta po tiskanju ne shranite, se ob njegovem zaprtju opozorilo ne pojavi.

## Skupen čas urejanja

Prikaže, koliko časa je bila datoteka odprta za urejanje, odkar je bila ustvarjena. Čas urejanja se posodobi, ko shranite datoteko.

## Številka popravka

Prikaže, kolikokrat je bila datoteka shranjena.

## Uporabi uporabniške podatke

Ob datoteki shrani uporabnikovo polno ime. Ime lahko urejate s klikom na LibreOffice – Nastavitve Orodja – Možnosti – LibreOffice – Uporabniški podatki.

## Ponastavi lastnosti

Čas urejanja ponastavi na ničlo, datum nastanka na trenutni datum in čas, številko različice pa na 1. Datumi spreminjanja in tiskanja so prav tako izbrisani.

## Z dokumentom shrani tudi ogledno sličico

V dokument shrani ogledno sličico v zapisu PNG. To sliko lahko pod določenimi pogoji uporabi upravitelj datotek oz. raziskovalec.

Če želite tvorbo oglednih sličic povsem onemogočiti, izberite LibreOffice – Nastavitve Orodja – Možnosti – LibreOffice – Napredno. Kliknite gumb Odpri strokovno prilagoditev in poiščite GenerateThumbnail. Če ima ta lastnost vrednost true, jo dvokliknite, da se spremenit v false.

## Želena ločljivost slik

Potrdite to polje, da izberete želeno ločljivost slik v točkah na palec (ang. ppi), ki se uporabi kot privzeta vrednost vsakič, ko vstavite sliko v dokument programov Writer, Impress ali Draw, tako da se njena velikost spremeni glede na vrednost v seznamskem polju.