Vsebina

# Shranjevanje in odpiranje delovnih listov v HTML-ju.

## Shranjevanje delovnih listov v HTML-ju

LibreOffice Calc shrani vse delovne liste Calcovega dokumenta skupaj kot dokument HTML. Na začetku dokumenta HTML sta samodejno dodana glava in seznam internetnih povezav, ki vodita do posamičnih delovnih listov v dokumentu.

Števila so prikazana, kot je zapisano. Nadalje, v HTML-oznaki <SDVAL> je zapisana natančna notranja vrednost, tako da boste po odprtju dokumenta HTML z LibreOffice vedeli, da imate natančne vrednosti.

1. Če želite dokument Calc shraniti kot HTML, izberite Datoteka – Shrani kot.

2. V seznamskem polju Vrsta datoteke v območju z drugimi filtri LibreOffice Calc izberite vrsto datoteke »Dokument HTML (LibreOffice Calc)«.

3. Vnesite ime datoteke in kliknite Shrani.

## Odpiranje delovnih listov v HTML-ju

LibreOffice ponuja različne filtre za odpiranje datotek HTML, ki jih lahko izberete pod Datoteka – Odpri v seznamskem polju Vrsta datotek:

- Če želite odpreti datoteko v LibreOffice Calc, izberite vrsto datoteke »Dokument HTML (LibreOffice Calc)«.

  Sedaj so vam na razpolago vse LibreOffice Calcove možnosti. Vendar pa vseh možnosti, ki jih LibreOffice Calc ponuja za urejanje, ni mogoče shraniti v HTML obliki.

Podobne teme

Shranjevanje dokumentov z besedilom v obliki HTML

Vnašanje zunanjih podatkov v tabelo (Poizvedba spletne strani)

Datoteka – Odpri

Datoteka – Shrani kot