Vsebina

# Iskanje atributov

Iskanje atributov je na voljo v pogovornem oknu Najdi in zamenjaj v dokumentih z besedilom.

Besedilo lahko iščete z atributi neposrednega oblikovanja ali slogov. Npr., če iščete atribut Pisava, bo program našel vsa besedila, v katerih ni privzete pisave. Našel bo vsa besedila, ki imajo neposredno kodiran atribut pisave, in tista, v katerih slog zamenja atribut pisave.

Če želite najti besedilo s kakršno koli pisavo po imenu, kliknite gumb Oblika v pogovornem oknu Najdi in zamenjaj LibreOffice Writer.

Ko izberete atribute, ki jih želite poiskati, se polje Slogi odstavka na področju Razne možnosti programa LibreOffice Writer v pogovornem oknu Najdi in zamenjaj spremeni v Vključno s slogi.

Če želite poiskati besedilo, v katerem so bili atributi nastavljeni z uporabo neposrednega oblikovanja in slogov, izberite polje Vključno s slogi.

Iskalni pogoji za atribute so prikazani pod poljem Najdi.

## Iskanje vseh sprememb pisave

1. Izberite Uredi – Najdi in zamenjaj.

2. Če je potrebno, počistite besedilno polje Najdi.

3. Kliknite Atributi.

4. V pogovornem oknu Atributi, izberite potrditveno polje Pisava in kliknite V redu.

   Sedaj lahko v pogovornem oknu Najdi in zamenjaj preberete »Pisavo« pod poljem z besedilom Najdi.

5. Kliknite Najdi naslednje.

Program najde vsa mesta, kjer je bila neposredno ali z dodelitvijo primernega sloga spremenjena pisava.

## Ponastavljanje načina Najdi in zamenjaj

Če ne želite več iskati trenutnih atributov, ponastavite pogovorno okno Najdi in zamenjaj v navaden način.

- Kliknite Brez oblike.

Podobne teme

Pogovorno okno Najdi in zamenjaj