Vsebina

# Nastavitev zamikov, robov in stolpcev

Z uporabo miške lahko določite zamike in robove za trenutni odstavek ali za vse izbrane odstavke.

Če stran razdelite na stolpce ali če je kazalka postavljena v okvir z več stolpci, lahko spremenite širino stolpcev in razmik stolpcev s tem, da jih z miško vlečete po ravnilu.

Ko je izbran predmet, slika ali risani predmet, boste na ravnilu videli obrobe predmeta. Obrobe lahko spremenite tako, da jih z miško vlečete po ravnilu.

Če je kazalka postavljena v celico tabele, lahko spremenite zamike za vsebino tabele tako, da jih z miško vlečete po ravnilu. Mejne črte lahko spremenite na ravnilu ali z vlečenjem dejanske mejne črte.

Te ikone zaznamujejo levi zamik za prvo vrstico trenutnega odstavka (zgornji trikotnik) in levi zamik za ostale vrstice odstavka (spodnji trikotnik).

Ta ikona na desni strani ravnila zaznamuje desni zamik trenutnega odstavka.

Opravilo | Postopek
Nastavi levi zamik | Medtem ko pritiskate gumb miške, povlecite levo spodnjo oznako na desno.
Nastavi levi zamik prve vrstice | Medtem ko pritiskate gumb miške, povlecite levo zgornjo oznako na desno.
Nastavi desni zamik | Medtem ko pritiskate gumb miške, povlecite oznako na desni na levo.

Če želite spremeniti levi zamik z začetkom v drugi vrstici odstavka, držite pritisnjeno tipko Cmd krmilko, kliknite trikotnik spodaj levo in ga povlecite na desno.

Tabulatorji, ki so bili nastavljeni, se ne spremenijo, ko zamikate odstavek. Če se nastavljeni tabulatorji končajo zunaj robov odstavka, niso več prikazani, še vedno pa obstajajo.

Podobne teme

Uporaba ravnil