Vsebina

# Pomoč

Meni Pomoč omogoča zagon in nadzor nad sistemom pomoči v LibreOffice.

## Pomoč za LibreOffice

Odpre glavno stran pomoči za trenutni modul LibreOffice. Pomikate se lahko skozi strani pomoči in iščete gesla ali poljuben del besedila.

Pomoč za LibreOffice

### Kaj je to?

Omogoči razširjene namige pomoči pod kazalcem miške do naslednjega klika.

Kaj je to?

## Uporabniški vodniki

Odpre stran dokumentacije v spletnem brskalniku, tam pa lahko uporabniki prenesejo, preberejo in kupijo uporabniške vodnike LibreOffice, ki jih je pripravila skupnost.

## Namig dneva

Prikaže pojavno okno z namigom za uporabo. Namig dneva obsega nabor namigov, ki so v pomoč pri uporabi in izkoriščanju funkcionalnosti LibreOffice.

## Poišči ukaz

Omogoča poimensko iskanje in izvajanje vseh ukazov, ki so sicer na voljo v menijih programa.

## Pomoč s spleta

V spletnem brskalniku odpre stran podporo skupnosti. Stran uporabite za zastavljanje vprašanj o rabi LibreOffice. Za profesionalno podporo s pogodbo ravni storitve si oglejte stran za profesionalno podporo za LibreOffice.

## Pošlji moje povratno mnenje

Odpre obrazec za povratno mnenje v spletnem brskalniku, kjer lahko uporabniki poročate o hroščih v programu.

## Zaženi v varnem načinu

Varni način je način delovanja LibreOffice, ko se program začasno zažene s svežim uporabniškim profilom in onemogočenim strojnim pospeševanjem. V pomoč je lahko pri obnavljanju nedelujočega paketa LibreOffice.

## Sodelujte

Odpre stran skupnosti Sodelujte v spletnem brskalniku. Stran opisuje področja, kjer lahko sodelujete s člani skupnosti pri razvoju LibreOffice.

## Donirajte LibreOffice

LibreOffice je prosto programje in je na voljo brezplačno.

Z donacijami, ki so povsem prostovoljne in neobvezne, podpirate našo skupnost po vsem svetu.

Če vam je pisarniški paket všeč, razmislite o donaciji.

## Podatki o licenci

Prikaže pogovorno okno Pravne informacije in podatki o licenci.

## Zaslužni za LibreOffice

Prikaže dokument CREDITS.odt, ki vsebuje imena posameznikov, ki so prispevali izvorno kodo za OpenOffice.org (in katerih prispevki so bili uvoženi v LibreOffice) ali za LibreOffice vse od 28. septembra 2010 dalje.

## Preveri stanje posodobitev

Omogočite spletno povezavo za LibreOffice. Če potrebujete posredovalni strežnik, vnesite nastavitve posredovalnega strežnika za LibreOffice v LibreOffice – Nastavitve Orodja – Možnosti – Internet – Posredovalni strežniki. Nato izberite Preveri stanje posodobitev, da preverite, če je na voljo novejša različica vašega pisarniškega paketa.

## O programu LibreOffice

Pokaže splošne podatke o programu, kot so številka različice in lastništvo avtorskih pravic.

Podobne teme

Številke različic in gradenj

Vklop in izklop razširjenih namigov

Okno pomoči za LibreOffice

Namigi in razširjeni namigi

Kazalo – Iskanje po ključnih besedah pomoči

Najdi – Iskanje besedila

Upravljanje z zaznamki

Vsebina – Glavne teme pomoči