Vsebina

# Sklicevanje na celice z dejanjem povleci-in-spusti

S pomočjo Krmarja se lahko sklicujete na celice z ene preglednice na drugem delovnem listu v istem dokumentu ali v drugem dokumentu. Celice je mogoče vstaviti kot kopijo, povezavo ali hiperpovezavo. Obseg, ki bo vstavljen, mora biti v prvotni datoteki določen z imenom, tako da ga je mogoče vstaviti v ciljno datoteko.

1. Odprite dokument, ki vsebuje izvorne celice.

2. Izvorni obseg nastavite kot obseg tako, da izberete celice in izberete Delovni list – Imenovani obsegi in izrazi – Določi. Izvorni dokument shranite in ga ne zaprite.

3. Odprite delovni list, v katerega želite nekaj vstaviti.

4. Odprite povezavo Krmar. V spodnjem polju Krmarja izberite izvorno datoteko.

5. V Krmarju se izvorna datoteka pojavi pod »Imena obsegov«.

6. Z uporabo ikone Vlečni način v Krmarju izberite, ali želite, da je sklic hiperpovezava, povezava ali kopija.

7. V Krmarju kliknite ime pod »Imena obsegov« in ga povlecite v celico trenutnega delovnega lista, kamor želite vstaviti sklic.

Ta način se lahko uporablja tudi za vstavljanje obsega z drugega delovnega lista istega dokumenta v trenutni delovni list. IV koraku 4 zgoraj izberite kot izvorno datoteko aktivni dokument.

Podobne teme

Sklicevanje na celico v drugem dokumentu

Način povleci in spusti v dokumentu LibreOffice