Vsebina

# Podatkovno polje

Vsebina tega pogovornega okna je različna za podatkovna polja v območju Podatki in podatkovna polja v območju Vrstica ali Stolpec pogovornega okna Vrtilna tabela.

## Delne vsote

Podajte delne vsote, ki jih želite izračunati.

### Brez

Ne izračuna delnih vsot.

### Samodejno

Samodejno izračuna delne vsote.

### Uporabniško določeno

Izberite to možnost in nato kliknite vrsto delnih vsot, ki jih želite izračunati v seznamu.

### Funkcija

Kliknite vrsto delnih vsot, ki jih želite izračunati. Ta možnost je na voljo samo, če je izbrana možnost Uporabniško določeno.

## Pokaži elemente brez podatkov

V tabelo rezultatov vključi prazne stolpce in vrstice.

## Ime:

Navede ime izbranega polja podatkov.

## Dodatno

Razširi ali zmanjša pogovorno okno. Gumb Dodatno je viden samo za polja podatkov.

## Možnosti

Odpre se pogovorno okno Možnosti polja podatkov. Gumb Možnosti je viden samo za filtre, polja stolpcev in polja vrstic.

Če pogovorno okno razširite z gumbom Dodatno, se pojavijo naslednji dodatni elementi:

## Prikazana vrednost

Za vsako polje podatkov lahko izberete vrsto prikaza. Za nekatere vrste lahko izberete dodatne informacije za temeljno polje in temeljni element.

### Vrsta

Izberite vrsto izračuna prikazane vrednosti za polje podatkov.

Vrsta | Prikazana vrednost
--- | ---
Navadno | Rezultati so prikazani nespremenjeni
Razlika od | Od vsakega rezultata se odšteje referenčna vrednost (glejte spodaj) ter prikaže razlika. Skupne vsote zunaj osnovnega polja se prikažejo kot prazni rezultati. Poimenovan element Če je ime osnovnega elementa podano, je referenčna vrednost za kombinacijo elementov polja rezultat, kjer se element v osnovnem polju nadomesti s podanim osnovnim elementom. Predhodni element ali Naslednji element Če je »predhodni element« ali »naslednji element« podan kot temeljni element, je referenčna vrednost rezultat za naslednjega vidnega člana temeljnega polja v vrstnem redu temeljnega polja.
% Od | Vsak rezultat je deljen z referenčno vrednostjo. Referenčna vrednost je določena na isti način kot za »Razlika od«. Skupne vsote zunaj osnovnega polja so prikazane kot prazni rezultati.
% Razlike od | Od vsakega rezultata se odšteje njegova referenčna vrednost, razlika pa se deli s to referenčno vrednostjo. Referenčna vrednost je določena na isti način kot za »Razlika od«. Skupne vsote osnovnega polja so prikazane kot prazni rezultati.
Skupna vsota za | Vsak rezultat se doda k vsoti rezultatov za predhodne elemente v osnovnem polju, v vrstnem redu osnovnega polja, ter prikaže se skupna vsota. Razultati so vedno povzeti, četudi je bila za pridobitev vsakega rezultata uporabljena različna funkcija povzemanja.
% vrstice | Vsak rezultat je deljen s skupnim rezultatom za svojo vrstico v vrtilni tabeli. Če je polj podatkov več, se uporabi skupna vsota za polje podatkov rezultata. Če obstajajo delne vsote z ročno izbranimi funkcijami povzemanja, se kljub temu uporabi skupna vsota s funkcijo povzemanja podatkovnega polja.
% stolpca | Enako kot pri »% vrstice«, le da se uporabi skupna vsota za stolpec rezultata.
% celote | Enako kot pri »% vrstice«, le da se uporabi skupna vsota za polje podatkov rezultata.
Kazalo | Skupne vsote in glavna skupna vsota vrstice in stolpca se uporabijo pri izračunu naslednjih izrazov ob upoštevanju istih navodil kot zgoraj: ( izvorni rezultat * glavna skupna vsota ) / (skupna vsota vrstice * skupna vsota stolpca )

### Temeljno polje

Izberite polje, iz katerega je vzeta ustrezna vrednost kot osnova za izračun.

### Temeljni element

Izberite element temeljnega polja, iz katerega je vzeta ustrezna vrednost kot osnova za izračun.