Vsebina

# Orodne vrstice

Ta pregled opisuje privzeto postavitev orodnih vrstic v LibreOffice.

## Vrstica Standardno

Standardna vrstica je na voljo v vsakem modulu LibreOffice.

## Predstavitev

Pogosto uporabljeni ukazi za prosojnice.

## Vrstica Risba

Orodna vrstica Risba vsebuje pogosto uporabljena orodja za urejanje. Kliknite puščico poleg ikone, da se odpre orodna vrstica, ki vsebuje dodatne ukaze.

## Vrstica Najdi

Orodno vrstico Najdi lahko uporabite za hitro iskanje po vsebini dokumentov LibreOffice.

## Vrstica Oris

V orisnem pogledu vsebuje vrstica Oris pogosto uporabljena orodja za urejanje. Kliknite puščico poleg ikone, da odprete orodno vrstico, ki vsebuje še dodatne ukaze.

## Vrstica Pregledovalnik prosojnic

V pogledu Pregledovalnik prosojnic lahko uporabite vrstico Pregledovalnik prosojnic.

## Vrstica Črte in polnila

Vrstica Črte in polnila vsebuje ukaze in možnosti, ki jih lahko uporabite v trenutnem pogledu.

## Vrstica Pogled prosojnice

Vrstica Pogled prosojnice se odpre v pogledu Pregledovalnika prosojnic.

## Vrstica Tabela

Vrstica Tabela vsebuje funkcije, ki jih potrebujete za delo s tabelami. Pojavi se, ko premaknete kazalko v tabelo.

## Vrstica Oblikovanje besedila

Če želite prikazati vrstico Oblikovanje besedila, postavite kazalko v predmet z besedilom.

## Vrstica Slika

Za nastavljanje barv, kontrasta in svetlosti izbranega oz. izbranih grafičnih predmetov uporabite vrstico Slika.

## Vrstica Uredi točke

Vrstica Uredi točke se pojavi, ko izberete mnogokotnik in kliknete Uredi točke.

## Vrstica Možnosti

Za prikaz vrstice Možnosti izberite Pogled – Orodne vrstice – Možnosti.

## Vrstica Barve

Prikažite ali skrijte vrstico Barva. Če želite prilagoditi ali spremeniti tabelo z barvami, ki je prikazana, izberite Oblika – Področje in kliknite zavihek Barve.

## Vrstica stanja

Vrstica stanja prikaže podatke o dokumentu, vključno s trenutno izbranim predmetom. Nekatere gradnike vrstice stanja lahko dvokliknete in odpre se določeno pogovorno okno.

## Nastavitve 3D

Orodna vrstica Nastavitve 3D nadzira lastnosti izbranih predmetov 3D.

## Stavec

Orodna vrstica Stavec se odpre, ko izberete predmet Stavca.

## Vstavi

V dokument dodajte predmete, vključno z grafikoni, preglednicami in slikami.

## Orodna vrstica Stopnja zaupnosti

Vrstica Stopnja zaupnosti vsebuje orodja za zaščito dokumentov pri ravnanju z njimi.

Orodna vrstica Stopnja zaupnosti vsebuje seznamska polja za pomoč pri izbiranju varnosti dokumenta v skladu s kategorijami BAF in ravnmi BAILS. LibreOffice doda polja po meri v lastnosti dokumenta (Datoteka – Lastnosti, zavihek Lastnosti po meri), v katera shrani stopnjo zaupnosti kot metapodatke dokumenta.