Vsebina

# Pogojno besedilo

V dokument lahko namestite polja, ki prikažejo besedilo takrat, ko je pogoj, ki ga določite, izpolnjen. Primer: določite lahko pogojno besedilo, ki se prikaže v opozorilnih pismih.

Nastavljanje pogojnega besedila je v tem primeru dvodelni proces. Najprej ustvarite spremenljivko, nato pa pogoj.

## Določitev pogojne spremenljivke

Prvi del tega primera je določitev spremenljivke za pogojno izjavo.

1. Izberite Vstavi – Polje – Dodatna polja in nato kliknite zavihek Spremenljivke.

2. Kliknite »Nastavi spremenljivko« v seznamu Vrsta.

3. Vnesite ime spremenljivke v polje Ime, npr. Opomnik.

4. Kliknite »Besedilo« na seznamu Oblika.

5. Vnesite 1 v polje Vrednost in nato kliknite Vstavi.
   Seznam Oblika zdaj prikazuje obliko »Splošno«.

## Določitev pogoja in pogojnega besedila

Drugi del tega primera je določitev pogoja, ki mora biti izpolnjen, in vstavitev ograde za prikaz pogojnega besedila v dokumentu.

1. Namestite kazalko, kamor želite v vaše besedilo vstaviti pogojno besedilo.

2. Izberite Vstavi – Polje – Dodatna polja in nato kliknite zavihek Funkcije.

3. Kliknite »Pogojno besedilo« na seznamu Vrsta.

4. Vnesite Opomnik EQ "3" v polje Pogoj. Pogojno besedilo se bo prikazalo, ko bo spremenljivka v polju, ki ste ga določili v prvem delu tega primera, enaka tri.

   Navednice pri številki »3« kažejo na to, da je spremenljivka, ki ste jo določili v prvem delu tega primera, niz besedila.

5. Vnesite besedilo, ki ga želite prikazati, ko je pogoj izpolnjen, v polje Potem. Dolžina besedila, ki ga vnesete, ni omejena. V to polje lahko prilepite odstavek.

6. Kliknite Vstavi in nato še Zapri.

## Prikaz pogojnega besedila

V tem primeru se pogojno besedilo prikaže, ko je vrednost pogojne spremenljivke enaka 3.

1. Namestite kazalko pred polje, ki ste ga določili v prvem delu tega primera, in nato izberite Uredi – Polja.

2. Številko v polju Vrednost zamenjajte s 3 in kliknite Zapri.

3. Če se polje ne posodobi samodejno, pritisnite F9.

Podobne teme

Poizvedovanje po uporabniških podatkih v poljih ali pogojih

Pogojno besedilo za število strani

Določanje pogojev

Seznam pogojnih operatorjev