Vsebina

# Uporaba pametnih značk

Pametne značke vsebujejo dodatne informacije o določenih besedah v dokumentu Writer in o njihovi funkcionalnosti. Te se razlikujejo glede na razširitev pametnih značk.

## Nameščanje pametnih značk

Pametne značke so na voljo kot razširitve za LibreOffice Writer.

Pametne značke namestimo na enega od naslednjih načinov:

- Shranite datoteko s končnico *.oxt na trdi disk, nato dvokliknite datoteko *.oxt v raziskovalcu. Lahko pa v LibreOffice izberete tudi Orodja – Razširitve, da odprete Upravitelja razširitev, kliknete Dodaj in prebrskate po disku, da najdete datoteko.

- Kliknite povezavo do datoteke pametnih značk *.oxt na spletni strani in odprite povezavo s privzetim programom. Za to potrebujete ustrezno prilagojen spletni brskalnik.

## Meni Pametne značke

Sleherno besedilo v dokumentu Writer lahko označimo s pametno značko, ki je privzeto podčrtana vijoličasto. Barvo spremenite v LibreOffice – Nastavitve Orodja – Možnosti – LibreOffice – Barve programa.

Ko s kazalcem miške postojite nad pametno značko, vas namig obvesti, da lahko s tipko Cmd krmilko+klikom odprete meni pametnih značk. Če ne uporabljate miške, postavite kazalec v označeno besedilo in odprite kontekstni meni s kombinacijo tipk dvigalka+F10.

V meniju Pametne značke vidite vsa dejanja, ki so na voljo za to pametno značko. V meniju izberite želeno možnost. Ukaz Možnosti pametnih značk odpre zavihek Pametne značke pogovornega okna Orodja – Možnosti samopopravkov.

## Omogočanje in onemogočanje pametnih značk

Če ste namestili vsaj eno razširitev pametnih značk, vidite stran Pametne značke v Orodja – Samopopravki – Možnosti samopopravkov. Uporabite to pogovorno okno, da omogočite ali onemogočite pametne značke in da upravljate z nameščenimi značkami.

Besedilo, prepoznano kot pametna značka, samodejno preverjanje črkovanja preskoči.