Vsebina

# Izberi vir

Izbere optični bralnik, ki ga želite uporabiti.

Pogovorno okno prikaže nastavitve za izbrani optični bralnik ter za opravilo optičnega branja.

Za dostop do tega ukaza ...

#### Iz menijske vrstice:

Izberite Vstavi – Medijska datoteka – Optično preberi – Izberi vir.

#### Iz vmesnika zloženke v zavihkih:

V meniju Vstavi zavihka Vstavi izberite Izberi vir.

## Viri

Prikaže seznam optičnih bralnikov, ki so zaznani in na voljo v vašem sistemu. Kliknite optični bralnik na seznamu in pritisnite Izberi, da odprete pogovorno okno prilagoditev optičnega bralnika. Ta je odvisen od nameščenega gonilnika optičnega bralnika.

## Območje optičnega branja

### Levo, desno, zgoraj, spodaj

Nastavite robove področja optičnega branja.

### Predogled

Prikaže predogled optično prebrane slike. Področje predogleda vsebuje osem ročic. Povlecite ročice, da prilagodite področje optičnega branja ali vnesite vrednost v ustrezno sukalno polje robov.

## Uporabljena naprava

Izberite optični bralnik s seznama naprav, ki jih zaznava vaš sistem.

## Ločljivost [DPI]

Izberite ločljivost opravila optičnega branja v slikovnih točkah na palec. Razpoložljive ločljivosti so odvisne od gonilnika optičnega bralnika.

## Pokaži napredne možnosti

Potrdite to polje, da prikažete dodatne možnosti prilagajanja naprave oz. optičnega bralnika. Prikazani nabor možnosti v polju Možnosti je odvisen od gonilnika optičnega bralnika.

## Možnosti

Prikaže seznam naprednih možnosti, ki so na voljo za gonilnik optičnega bralnika. Dvokliknite možnost, da prikažete njeno vsebino neposredno spodaj. Možnost in njena vrednost sta odvisni od gonilnika optičnega bralnika.

## O napravi

Pokaže pojavno okno s podatki, pridobljenimi od gonilnika optičnega bralnika: naslov naprave, proizvajalec, model optičnega bralnika in vrsta optičnega bralnika.

## Ustvari predogled

Optično prebere in prikaže dokument v področju predogleda. Uporabite ukaz Ustvari predogled, da si ogledate vzorec optično prebranega dokumenta in nastavite lastnosti opravila optičnega branja.

## Optično preberi

Optično prebere sliko in nato vstavi rezultat v dokument ter zapre pogovorno okno.