Vsebina

# Odpiranje dokumentov v drugih oblikah zapisa

Dokument, ki je shranjen v drugi obliki zapisa, lahko odprete z naslednjim postopkom:

1. Izberite Datoteka – Odpri.

2. Izberite vrsto zapisa iz seznama Vrsta datoteke.

3. Izberite ime datoteke in kliknite Odpri.

Če želite, da datotečna pogovorna okna vedno prikažejo drugo privzeto vrsto datoteke, izberite želeno obliko v LibreOffice – Nastavitve Orodja – Možnosti – Nalaganje/shranjevanje – Splošno v območju Privzeta vrsta datotek.

## Pretvarjanje vseh dokumentov v mapi

Odprite čarovnika, ki vas bo vodil skozi postopek, če želite kopirati in pretvoriti vse dokumente iz Microsoft Worda, Microsoft Excela ali Microsoft PowerPointa v obliko zapisa datoteke OpenDocument. Lahko izberete izvorno in ciljno mapo, določite, ali želite pretvoriti dokumente in/ali predloge, ipd.

- Izberite Datoteka – Čarovniki – Pretvornik dokumentov.

## Odpiranje datotek HTML v programu Writer

- Izberite vrsto datoteke »dokument HTML«, ki se bo odprla v LibreOffice Writer/Web. To je privzeto za dokumente HTML v LibreOffice.

  Sedaj so vam na voljo vse možnosti LibreOffice Writer/Web kot npr. Pokaži izvorno HTML kodo.

- Izberite »dokument HTML (LibreOffice Writer)«, ki se bo odprl v programu LibreOffice Writer.

  Sedaj so vam na voljo vse možnosti programa LibreOffice Writer. Vse možnosti, ki jih LibreOffice Writer ponuja za urejanje dokumentov, ne morejo biti shranjene v obliki zapisa HTML.

Podobne teme

Vrste datotek XML

Shranjevanje dokumentov v drugih oblikah zapisa

Kako pretvorimo dokumente Microsoft Office

Uporaba pisarniških paketov Microsoft Office in LibreOffice

Delo s kodo VBA

Nastavljanje privzete oblike zapisa datoteke

Sprememba povezave pri datotekah vrste Microsoft Office