Vsebina

# Dodatne nastavitve

Določa dodatne nastavitve za vir podatkov.

Za dostop do tega ukaza ...

V oknu zbirke podatkov izberite Uredi – Zbirka podatkov – Lastnosti, kliknite zavihek Dodatne nastavitve

Dostopnost naslednjih kontrolnikov je odvisna od vrste zbirke podatkov:

## Ime gostitelja

Vnesite ime gostitelja za strežnik, ki vsebuje zbirko podatkov, npr. ldap.streznik.com.

## Številka vrat

Vnesite številko vrat strežnika, ki je gostitelj zbirke podatkov.

## Razred gonilnikov MySQL JDBC

Vnesite ime gonilnika JDBC za zbirko podatkov MySQL.

## Nabor znakov

Izberite nabor znakov, ki ga želite uporabiti za ogled zbirke podatkov v LibreOffice. Ta nastavitev ne vpliva na zbirko podatkov. Za uporabo privzetega nabora znakov svojega operacijskega sistema izberite »Sistem«.

Besedilne zbirke podatkov in zbirke podatkov dBASE so omejene na nabore znakov s stalno dolžino znakov, kjer so vsi znaki kodirani z enakim številom bajtov.

## Razred gonilnikov JDBC za Oracle

Vnesite ime gonilnika JDBC za zbirko podatkov Oracle.

## Nastavitve gonilnika

Določite dodatne nastavitve gonilnika.

## Uporabi katalog za zbirke podatkov na datotečni podlagi

Uporablja trenuten vir podatkov kataloga. Ta možnost je uporabna v primeru, ko je vir podatkov ODBC strežnik zbirke podatkov. Te možnosti ne izberite, če je vir podatkov ODBC gonilnik dBASE.

## Osnovno razločevalno ime

Vnesite začetno točko za iskanje po zbirki podatkov LDAP, npr.: dc=com.

## Največje število zapisov

Vnesite največje število zapisov, ki jih želite naložiti ob dostopu na strežnik LDAP.

## Prikaži tudi izbrisane zapise

Prikaže vse zapise v datoteki, vključno s tistimi, ki so označeni kot izbrisani zapisi. Če izberete to potrditveno polje, ne morete izbrisati zapisov.

V zapisu dBASE ostanejo izbrisani zapisi shranjeni v datoteki.

Za ogled sprememb, ki ste jih opravili v zbirki podatkov, zaprite povezavo do zbirke podatkov in se nato ponovno povežite z zbirko podatkov.

## Indeksi

Odpre pogovorno okno Indeksi, kjer lahko organizirate indekse tabel v trenutni zbirki podatkov dBASE.

## Besedilo vsebuje glave

Izberite to potrditveno polje, če prva vrstica datoteke z besedilom vsebuje imena polj.

## Ločilo polj

Vnesite ali izberite znak, ki loči podatkovna polja v datoteki z besedilom.

## Ločilo besedila

Vnesite ali izberite znak, ki označuje polje z besedilom v datoteki z besedilom. Ne morete uporabiti istega znak, kot velja za ločevanje podatkovnih polj v datoteki z besedilom.

## Decimalno ločilo

Vnesite ali izberite znak, ki se uporablja kot decimalka v datoteki z besedilom, npr. vejica (0,5) ali pika (0.5).

## Ločilo tisočic

Vnesite ali izberite znak, ki se uporablja kot ločilo tisočic v datoteki z besedilom, npr. pika (1.000) ali vejica (1,000).

## Datotečna pripona

Izberite vrsto datoteke z besedilom. Izbor končnice vpliva na nekatere privzete nastavitve v tem pogovornem oknu.